Komission päätös - Jaksottamattomat määrärahat -erikseen esitettävät siirrot varainhoitovuodelta 2003 varainhoitovuodelle 2004 /* SEK/2004/0308 lopull. */





KOMISSION PÄÄTÖS - JAKSOTTAMATTOMAT MÄÄRÄRAHAT -ERIKSEEN ESITETTÄVÄT SIIRROT VARAINHOITOVUODELTA 2003 VARAINHOITOVUODELLE 2004 EUROOPAN YHTEISÖJEN KOMISSIO, joka ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta [1] 25 päivänä kesäkuuta 2002 annetun neuvoston asetuksen N:o 1605/2002 [2] 9 artiklan 1 ja 2 kohdan sekä 149 artiklan 3 kohdan [3]., [1] EYVL L 248, 16.9.2002, s. 1. [2] Kesäkuun 25 päivänä 2002 annettu asetus. [3] Kyseiset säännökset esitetään seuraavilla sivuilla. ON PÄÄTTÄNYT SEURAAVAA: Ainoa artikla 1. Vuoden 2003 talousarvion pääluokkaan III (komissio) merkityt määrärahat siirretään varainhoitovuodelle 2004 liitteessä esitettyjen syiden perusteella seuraavasti: 42 097 000,00 euroa jaksottamattomia määrärahoja 2. Tämä päätös annetaan tiedoksi neuvostolle ja Euroopan parlamentille. Brysselissä 10 päivänä helmikuuta 2004 Komission puolesta Michaele Schreyer Komission jäsen LIITE Ote varainhoitoasetuksesta 9 artikla 1. Jos määrärahoja ei ole käytetty sen varainhoitovuoden aikana, jota varten ne on otettu talousarvioon, ne peruutetaan. Käyttämättömät määrärahat voidaan kuitenkin viimeistään 15 päivänä helmikuuta 2 ja 3 kohdan mukaisesti asianomaisen toimielimen päätöksellä siirtää yksinomaan seuraavan varainhoitovuoden aikana käytettäviksi tai ne voidaan siirtää ilman eri toimenpiteitä 4 kohdan mukaisesti. 2. Jaksotettujen määrärahojen maksusitoumusmäärärahoista ja jaksottamattomista määrärahoista, joita varainhoitovuoden tilit päätettäessä ei vielä ole sidottu, voidaan siirtää a) määrät, jotka vastaavat maksusitoumusmäärärahoja, joiden osalta useimmat sitoumusten edellyttämät alustavat muodollisuudet on tehty joulukuun 31 päivään mennessä; näitä määriä voidaan sitoa seuraavan vuoden maaliskuun 31 päivään saakka. b) määrät, jotka osoittautuvat tarpeellisiksi lainsäätäjän annettua menojen perusteena olevan säädöksen varainhoitovuoden viimeisellä neljänneksellä ilman, että komissio on voinut ennen joulukuun 31 päivää sitoa talousarviossa tähän tarkoitukseen tarkoitettuja määrärahoja. 149 artikla 3. Maaseudun kehittämiseen liittyvistä EMOTR:n tukiosaston määrärahoista voidaan siirtää enintään 3 prosenttia yksinomaan seuraavan varainhoitovuoden aikana käytettäväksi, siltä osin kuin määrärahat ovat jääneet sitomatta. Siirto voidaan tehdä ainoastaan silloin, kun asianomaisiin budjettikohtiin seuraavaksi varainhoitovuodeksi osoitetut maksusitoumusmäärärahat eivät riitä varainhoitovuoden aikana vahvistettujen maaseudun kehittämisohjelmien toteuttamiseen. Komissio tekee siirtopäätöksen viimeistään 15 päivänä helmikuuta sinä varainhoitovuonna, jolle määrärahoja aiotaan siirtää, ja ilmoittaa asiasta budjettivallan käyttäjälle. JAKSOTTAMATTOMIEN MÄÄRÄRAHOJEN SIIRTÄMINEN >TAULUKON PAIKKA> JAKSOTTAMATTOMIEN MÄÄRÄRAHOJEN SIIRTÄMINEN Perustelut 1. B1-406 Maataloustuotteiden jalostuksen ja kaupan pitämisen parantaminen Talousarvioon otetut määrärahat 2003: 187 475 000,00 EUR Maksusitoumukset 31.12.2003: 178 768 957,90 EUR Käyttämättä jääneet määrärahat 31.12.2003: 8 706 042,10 EUR Siirrettävä määrä: 8 700 000,00 EUR Vuoden 2004 talousarviossa maaseudun kehittämiseen (luku 05 04 01, aiemmin B1-40) on osoitettu 4 803 000 000 euroa eli alaotsakkeen 1 b enimmäismäärä. Määrärahoja on 233,2 miljoonaa euroa vähemmän kuin mitä jäsenvaltiot ovat ilmoittaneet 30.9.2003 mennessä vuoden 2004 menoarvioksi. Näin ollen budjettikohdasta ei voida siirtää määrärahoja kehittämisohjelmien toteuttamiseen uuden varainhoitoasetuksen 149 artiklan 3 kohdassa säädetyllä tavalla. Kun on käyty läpi budjettikohdat, joissa on vajaakäyttöä, budjettikohtiin, jotka arvioidaan riittämättömiksi vuonna 2004, voidaan siirtää yhteensä 41 200 000 euroa. Kyseessä ovat maataloustuotteiden kaupan pitämistä ja jalostusta koskeva budjettikohta 05 04 01 09 (B1-4060) ja metsätaloutta (uusi järjestelmä) koskeva budjettikohta 05 04 01 11 (B1-4070) (ks. seuraava budjettikohta). 2. B1-4070 Metsätalous (uusi järjestelmä, 31 artikla) Talousarvioon otetut määrärahat 2003: 143 200 000,00 EUR Maksusitoumukset 31.12.2003: 110 698 255,00 EUR Käyttämättä jääneet määrärahat 31.12.2003: 32 501 745,00 EUR Siirrettävä määrä: 32 500 000,00 EUR Vuoden 2004 talousarviossa maaseudun kehittämiseen (luku 05 04 01, aiemmin B1-40) on osoitettu 4 803 000 000 euroa eli alaotsakkeen 1 b enimmäismäärä. Määrärahoja on 233,2 miljoonaa euroa vähemmän kuin mitä jäsenvaltiot ovat ilmoittaneet 30.9.2003 mennessä vuoden 2004 menoarvioksi. Näin ollen budjettikohdasta ei voida siirtää määrärahoja kehitysohjelmien toteuttamiseen uuden varainhoitoasetuksen 149 artiklan 3 kohdassa säädetyllä tavalla. Kun on käyty läpi budjettikohdat, joissa on vajaakäyttöä, budjettikohtiin, jotka arvioidaan riittämättömiksi vuonna 2004, voidaan siirtää yhteensä 41 200 000 euroa. 3. A-421 Radiolähetys- ja televisiostudioiden käyttö ja audiovisuaaliset varusteet: Appropriation authorised 2003: 5 300 000,00 EUR Maksusitoumukset 31.12.2003: 4 902 949,60 EUR Käyttämättä jääneet määrärahat 31.12.2003: 397 050,40 EUR Siirrettävä määrä: 397 000,00 EUR Lehdistö- ja viestintäpääosaston järjestämää julkista hankintaa koskeva ilmoitus (radio- ja TV- tuotantolaitteiden toimitus) julkaistiin Euroopan yhteisöjen virallisessa lehdessä ensimmäisen kerran 8.7.2003 (viite: 2003/S 128-114408). Tarjouksia tutkiessaan tulojen ja menojen hyväksyjä havaitsi laskuvirheitä kolmen tarjouksen tekijän hintataulukossa. Koska tarjouksen tekijöitä oli yhteensä vain viisi, suositeltiin, että hankintamenettely peruutetaan (ilmoitus tekemättömästä sopimuksesta, joka julkaistiin 4.10.2003, viite 2003/S 191-171553) ja aloitetaan uudelleen todellisen kilpailun varmistamiseksi. Uusi hankintailmoitus julkaistiin 10.10.2003 (2003/S 195-175108), jolloin asianomaisilla tahoilla oli viikko aikaa saada tieto menettelyn lopettamisesta. Uusi hankintamenettely sujui häiriöittä ja on päättynyt (komission hankintoja käsittelevän komitean 15. joulukuuta 2003 antama myönteinen lausunto nro 03/046). Varainhoitoasetuksen 105 artiklan ja sen soveltamissääntöjen 158 artiklan nojalla sopimus valitun audiovisuaalisten varusteiden toimittajan kanssa voidaan allekirjoittaa vasta 15 päivän määräajan kuluttua. Näin ollen tulojen ja menojen hyväksyjä joutui odottamattomaan tilanteeseen, jonka syihin se ei lainkaan voinut vaikuttaa. Siihen johti joidenkin tarjouksen tekijöiden huolimattomuus ensimmäiseen tarjouspyyntöön vastattaessa. Tulojen ja menojen hyväksyjän päätös olla tyytymättä kahteen tarjoukseen ja käynnistää hankintamenettely uudelleen noudattaa moitteettoman varainhoidon periaatteita. Päätöksen ansiosta komissio sai huomattavat säästöt. 4. A-707 Tieto- ja hallintajärjestelmien kehittäminen Talousarvioon otetut määrärahat 2003: 28 736 065,50 EUR Maksusitoumukset 31.12.2003: 28 076 382,99 EUR Käyttämättä jääneet määrärahat 31.12.2003: 659 682,51 EUR Siirrettävä määrä: 500 000,00 EUR Vuoden 2003 joulukuun puolessavälissä käännöstoimen pääosastolle osoitettiin 500 000 euron summa budjettipääosaston tekemällä niin sanotulla keräilysiirrolla. Tällä summalla katetaan käännöstoimen pääosaston tarve kehittää ja yhdistää käännöspyyntöjen (sisäisten ja ulkoisten) hallinnoinnissa tarvittavia ohjelmasovelluksia. Varojen myöntämisen myöhäisen ajankohdan vuoksi maksusitoumusta ei voitu tehdä ennen vuoden 2003 loppua. Kaikki valmisteluvaiheet, kuten toimeksisaajan valinta ja sopimuksen laatiminen, on toteutettu varainhoitoasetuksen soveltamissääntöjen 6 artiklan 1 ja 2 kohdan mukaisesti. Tämän perusteella voidaan arvioida, että talousarviositoumus ja oikeudellinen sitoumus voidaan tehdä ennen 31. maaliskuuta 2004.